google/wiki40b huggingface dataset:
Johannes Okkenhaug

Familie og yrkesliv

Han ble født på gården Øvre Okkenhaug i Frol som sønn av gårdbruker og ordfører Carl Fredrik Okkenhaug og Ane Marta Munkerøstad samt bror av ordfører Paul Okkenhaug. Han var gift med Marianne Dalum fra Sparbu. Han overtok gården Nedre Tynes etter faren i 1886 og overdro den i 1926 til sønnen, senere ordfører Karl Okkenhaug.
Han var elev ved Hans Konrad Foosnæs' folkehøyskole da den holdt hus på Inderøy vinteren 1876/1877, senere elev ved Ås landbruksskole 1878–1881. Okkenhaug underviste i landbruk ved Ole Kristian Kuløys folkehøyskole før han var den første bestyreren ved Mære landbruksskole i Sparbu 1895–1922. Mens han var bestyrer, forpaktet han bort Nedre Tynes. I 1928 ble han administrerende direktør i Levanger og omegns Kreditbank.

Politisk arbeid

Okkenhaug var Frols ordfører 1890–1895, senere Sparbus ordfører 1902–1904, 1908–1910 og 1914–1916.
Han var innvalgt på Stortinget fra Nordre Trondhjems amt (Nord-Trøndelag) 1892–1894, fra Verdalen krets i Nordre Trondhjems amt 1916–1921 samt fra Nord-Trøndelag fylke 1922–1927. Etter noen år i militærkomiteen og kirkekomiteen satt han fra 1895 i Stortingets landbrukskomité, fra 1922 som nestformann.
Okkenhaug var i 1896 med på å stifte Norsk Landmandsforbund, hvor han var nestformann en periode. Han var formann i Nord-Trøndelag landbruksselskap i 35 år.

Æresbevisninger

Okkenhaug ble tildelt Kongens fortjenstmedalje i 1922. Det ble avduket en byste over ham ved Mære landbruksskole i 1936.
CFE-avtalen

CFE-avtalen (norsk: Avtale om konvensjonelle styrker i Europa)  (engelsk: Treaty on Conventional Armed Forces in Europe) er en nedrustningsavtale fra 1990 som ble inngått mellom den daværende Warszawapakten og NATO-landene.
Avtalen, som omhandler konvensjonelle styrker i Europa, ble undertegnet den 19. november 1990 i Paris av de 22 enkeltmedlemmene, og trådte i kraft 17. juli 1992.
Warszawapakta ble oppløst 1. juli 1991, før avtalen skulle iverksettes.
CFE-avtalen er siden modernisert og tilpasset de endringer som fant sted i europeisk politikk i 1990-årene. CFE-avtalen er en grunnpilar i arbeidet for å begrense offensiv militær kapasitet og sikre politisk stabilitet. Den bidrar således til å hindre desstabiliserende styrkeoppbygging, og er ment å virke også i eventuelle krisesituasjoner. Marineavdelinger og deres aktivitet er ikke omfattet av dokumentet. 
Avtalen setter rammer for avtalerelatert materiell for medlemslandene. Avtalen gjelder for konvensjonelle våpen i Europa fra Atlanterhavet til Uralfjellene. Det er et ufravikelig krav at materielltakene skal overholdes. Medlemslandene skal holdes rettidig informert om mengden av avtalerelatert materiell og materiellets lokalisering. Avtalen gir rett og plikt til å gjennomføre og motta et antall inspeksjoner og/eller evalueringer av militære avdelinger.
CFE-avtalen dekker materiell innenfor kategoriene stridsvogner, pansrede kampvogner, artilleriskyts med kaliber på 100 millimeter og over, kampfly og kamphelikopter. Avtalen har ført til kraftig reduksjon i antall konvensjonelle våpen i Europa.

Norge

Avtalen forvaltes i Norge av Rustningskontrollseksjonen i Forsvarsstaben på vegne av Forsvarsdepartementet og Utenriksdepartementet.

Historie

Forhandlingene før avtalen starta i 1989 etter at MBFR-forhandlingane om MBFR - Gjensidige og balanserte styrkereduksjoner ble avslutta uten avtale. Arbeidet med avtalen ble i 1990-åra ført videre av KSSE (OSSE) og samarbeidsorganet mellom NATO og den tidligere Warszawapakta, NACC. Etter at Sovjetunionen ble oppløst, klaget Russland over skjev styrkefordeling og krevde derfor endringer i avtalen.
Forhandlingene om å tilpasse CFE-avtalen til nye sikkerhetspolitiske rammer i Europa resulterte i at «Tilpassing av CFE-avtalen» ble undertegnet under OSSE-toppmøtet i Istanbul i 1999. Russland har ratifisert den, men de andre partene har ikke ratifisert fordi Russland ikke har holdt de såkallte «Istanbul-pliktene» som gjaldt tilbaketrekking av styrker fra Georgia og Moldova.

Status

Russland suspenderte CFE-avtalen med virkning fra 12. desember 2007.
 Etter at Barack Obama overtok som president prøvde USA å gjenopplive avtalen gjennom forhandlinger med Russland, men forhandlingene stranda i 2011. I 2015 annonserte Russland at de trakk seg helt fra deltakelse, fordi NATO de facto hadde brutt avtalen.
Sacco of Norway

Sacco of Norway er en norsk møbelprodusent som produserer saccosekker, firmaet holder til i Innvik i Stryn kommune.

Historikk

Selskapet ble opprettet i 2008 og kjøpte merkerettighetene til SACCO® fra Ekornes. Omsetningen av saccosekker utgjorde i underkant av 10 millioner kroner da Ekornes ga opp produksjonen, grunnlaget for salget var frigjøring av produksjonskapasitet ved fabrikken Ekornes Fetsund AS, hvor Ekornes produserer Svanemadrassen.
Sacco of Norway hadde som målsetning å produsere 10 000 saccosekker iløpet av 2008, de klarte å produsere 11 000 enheter. Den videre målsetningen ble å tredoble produksjonen de neste tre årene. Da selskapet ble etablert var målsetningen satt til produksjon av 30 000 - 50 000 saccosekker innen år 2010.

Distribusjon

Selskapet har utvidet forhandlernettet etter etableringen, da Ekornes produserte Sacco ble den solgt gjennom deres forhandlernett. Dette utgjorde møbelkjedene Møbelringen og Living, i tillegg til en del frittstående møbelhandlere. Sacco of Norway har i tillegg etablert samarbeid med kjedene Fagmøbler og A-møbler. Saccosekken produsert i Innvik blir også eksportert til resten av norden.
Sønder Asmindrup kirke

Inventar

Altertavlen er fra 1624 og er utført av samme verksted som har utført altertavlen i Butterup kirke. 
Prekestolen fra 1602 er utført av samme verksted som har utført prekestolen i Soderup kirke. Prekestolen bærer våpen for familiene Ahlefeldt, Vasspyd, Brockenhuus og Kaas. 
I kirken henger et korbuekrusifiks fra ca. 1275. 
Ved en istandsettelse i 1909 ble det avdekket romanske inskripsjoner i korets nordvegg, blant annet en hest og flere runeinnskrifter, hvorav én lyder: «TOKE TOG SØLV TIL LÅNS AF RAGNHILD».

Kalkmalerier

Kirkens kalkmalerier ble avdekket og restaurert i 1909/1910 og gjenrestaurert i 1936. I 1958 ble skipets malerier avdekket.
På triumfveggen fant man rester av etterreformatoriske våpenskjold bl.a. for Erik Vasspyd, i skipets østkappe ble det avdekket spor av kalkmalerier fra tre perioder, disse kalkmaleriene ble overkalket igjen. 
I korets hvelv ble det avdekket kalkmalerier fra Isefjordsverkstedet. I østkappen ses en Dommedagsmajestas. Kristus troner på regnbuen flankert av Maria og Johannes Døperen. 
I sydkappen ses Erasmus` martyrium, to bødler vikler Erasmus` tarmer opp på en vindsel, i tekstbåndet står «MISERERE MEI DOMINE, MISERERE MEI» («Forbarm deg over meg, Herre, forbarm deg over meg») «IN MANUS TUAS DOMINE COMMENDO SPIRITUM MEUM» («I dine hender; Herre, befaler jeg min ånd»), øverst ses Herrens hånd komme ut av skyene som tegn på sjelens mottagelse. Erasmus` martyrium foregikk ved koking og tarmuttrekkingen stammer ikke fra kjente kilder, muligens har hans attributt med et tau viklet opp på en vindsel eller snelle gitt stoff til en muntlig overlevering om uttrekking av tarmene. 
I vestkappen ses Sankt Sebastians martyrium, Sebastian blir beskutt med piler av en bueskytter til venstre og en armbrøstskytte til høyre, armbrøstskytten er i ferd med å spenne sin armbrøst og har en taske til piler i beltet. 
I nordkappen ses Sankt Laurentius` martyrium, Laurentius stekes på risten, to bødler står med stekegafler, to andre med blåsebelger, Laurentius sier «ASSATUS SUM» (:«Jeg er mørnet»).
I skipets første fag ses et primitivt livshjul og en rosett, begge er formodentlig utført av håndverkerne som har bygget inn hvelvet. I skipets andre fag i vestkappen ses en Dommedagsmajestas som formodentlig er utført av Isefjordsverkstedet.
Den romanske granittfonten er av Roskildetypen og er registrert i  Mouritz Mackeprangs Danmarks middelalderlige Døbefonte.
Belgisk mesterskap i friidrett 1890

Belgisk mesterskap i friidrett 1890 ble arrangert på sykkelbanen Abdij Ter Kameren i Brussel. Dette var det andre belgiske mesterskapet i friidrett som ble arrangert, og kun to øvelser stod på programmet. Mesterskapet var kun for menn.
Loenga

Loenga er et  område sør i dagens Gamlebyen i Oslo, ifølge Oslo byleksikon: «området mellom Alnas (Loelvas) gamle utløp i Bjørvika og Mosseveien, sør for Sørenga og Saxegaardsgata.» På Loenga ligger i dag godsterminalen Loenga stasjon og en mengde jernbanespor. Godssporet Loenga-Alnabrulinjen strekker seg fra Loenga til godsterminalen på Alnabru.  
I middelalderen lå området like uttafor byen. Her hadde Håkon V Magnusson sitt teglverk. Teglverkets teglovn ble gravd ut i 1904. Ellers ble her i 2013 funnet en laftet brønn som kan være fra 1500/1600-tallet. 
Navnet Loenga er relativt nytt. Det kommer av Alnaelva, som i skriftlige kilder fra 1613 og oppover ble omtalt som Loen, eventuelt Loelven eller Loelva. I 1922 ble Loelvas nedre løp (fra Kværner til Bjørvika) flyttet til en nybygd kulvert gjennom Ekebergåsen. Det nye utløpet var ved Kongshavn. Det opprinnelige elveløpet ble gjenfylt av jord, masser og jernbaneskinner. Dette er grunnen til at det siden 1920-tallet har vært vanskelig å skille Loenga fra Sørenga, noe som i praksis innebærer at de to navnene har blitt og blir brukt om hverandre.
I 2013 gjorde Oslo bystyre prinsippvedtak om å gjenåpne Alnaelva fra Lodalen  til Middelalderparken innen 2020. I så fall vil Sørenga og Loenga igjen bli to tydelig adskilte områder.
Battle Griffin

Battle Griffin er en militærøvelse som arrangeres hvert tredje år i Norge. Øvelsen ble opprinnelig etablert for å øve den amerikanske Norway Air-Landed Marine Ground Task Force (NALMAGTF), som er et forhåndslagret utstyrslager på brigadenivå. Øvelsen omfatter nå imidlertid styrker fra en rekke land i NATO og Partnerskap for Fred.
Gymnopyge

Utseende

Middelsstore, blanke, gulbrune oldenborrer.

Levevis

Larvene lever i jorda, der de eter røtter.

Utbredelse

Gruppen er utbredt i USA (i alle fall i California).
Stockholms Observatorium

Stockholms Observatorium er i dag navnet på det astronomiske instituttet ved universitetet i Stockholm, men frem til 1. juli 1973 tilhørte Stockholms Observatorium Kungliga Vetenskapsakademien, KVA. Stockholms gamle observatorium ligger 18° 06′ 33,5″ øst for Greenwich.
I 1753 ble Stockholms Observatorium innviet i Stockholms gamla observatorium på Observatorielunden ved Odenplan. I 1931 flyttet Stockholms Observatorium til det nybygde Saltsjöbadens observatorium på grunn av at lysforurensingen ble for forstyrrende ved Observatorielunden.
I 2001 ble observatoriet flyttet på nytt, denne gang til det nybygde AlbaNova rett nord for Roslagstull: nå hadde lysforurensingene i Saltsjöbaden blitt for høye, og instrumentene hadde blitt foreldet – dagens astronomer reiser til avsidesliggende fjelltopper for å gjøre sine observasjoner, og Sverige har en del av teleskoper både på Kanariøyen La Palma og i Chile. Dagens astronomi domineres dessuten av astrofysikken, og da er det en fordel om institusjonen for astronomi ligger nær institusjonen for fysikk, slik det gjør i AlbaNova.
Lucas Hernández

Landslaget

Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. Han spilte hele finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
Alvdal prestegård

Alvdal prestegård ligger sør for Alvdal kirke, på den andre siden av riksvei 3.
Gårdens opprinnelige navn er Lillesteien. Den ble innkjøpt til bruk som prestegård i 1865. Dagens bygninger ble oppført i perioden 1870– 72. De danner et firkanttun med hovedbygning, forpakterbolig (drengstue) og driftsbygninger. Hovedbygningen er et halvannen etasjes laftebygg. Bygningene er fredet.
Love Island

Love Island er en realityserie som først ble sendt på den britiske kanalen ITV i 2005 og 2006, deretter gjenopptatt i ny drakt i 2015 på ITV2. Konseptet går ut på at deltakerne har gått gjennom en test hvor de ser hvem som passer best sammen. Deltakerne må forsøke å finne som make, og vinner dersom de ender opp sammen med den de har best match med. Programmet som sendes i Norge har nøyaktig samme regler.
Det særegne elementet med serien er at seerne inviteres til å påvirke hendelsene ved å stemme gjennom en mobil-app. Episodene spilles inn dagen før de sendes.
Konseptet har blitt videresolgt til en rekke land, og høsten 2018 viser TV3 den første norske sesongen av programmet. Programleder er Tone Damli Aaberge.
Xanadu (film)

Handling

Kira (Olivia Newton-John) er en guddommelig, rulleskøytende kvinne som plutselig dukker opp på et platecover uten at hun var til stede da fotografen tok bildet. Maleren Sonny (Beck) får i oppdrag å forstørre coveret og etterhvert oppstår det søt musikk mellom ham og kvinnen som han ikke er sikker på er virkelig eller ei.
Hovedbudskapen i filmen er å holde fast på drømmene sine.

Om filmen

Filmen ble slaktet av kritikerne og vant den tvilsomme Razzie Award for verste regi. Den ble i tillegg nominert i seks andre kategorier. På Rotten Tomatoes har den fått 39%. Filmen gjorde det heller ikke merkbart bra på kinoene, men Sountrack-albumet til filmen ble en stor suksess. Albumet inneholdt 20 singler, hvorpå Magic og Xanadu gjorde det best.
VGs anmelder gav den terningkast tre.
Olivia Newton-John ble nominert til en Grammy for sangen Magic.
Nationalpolitische Erziehungsanstalten

Nationalpolitische Erziehungsanstalten («Nasjonalpolitiske utdannelseanstalter») forkortet NPEA, på folkemunne NaPolA - Nationalpolitische Lehranstalt («Nasjonalpolitisk læreanstalt») var internatskoler som ble grunnlagt etter Det nasjonalsosialistiske tyske arbeiderpartis (NSDAP) maktovertagelse i Tyskland i 1933. Gjennomført skolegang resulterte i studiekompetanse.

Hensikt

Hovedhensikten med skolene var å utdanne en elite av politisk overbeviste nasjonalsosialister i prima fysisk og mental stand, den elite som senere skulle ta over ledende poster i riket og dets erobrede områder. Ingen ble tvunget til å gå på skolene. Søknadene var etter fritt valg, men bare de beste ble tatt opp. Jøder var utelukket fra skolene.
Sentralamerikanske og karibiske leker 2002

Sentralamerikanske og karibiske leker 2002. Lekene i 2002 var de nittende sentralamerikanske og karibiske leker, de ble arrangert i San Salvador i El Salvador i perioden 19. til 30. november 2002. Det var andre gangen som lekene ble arrangert i San Salvador, første gangen var i 1935. Det var cirka 7 000 utøvere fra 37 nasjoner som deltok i 35 grener. Mexico ble beste nasjon med 138 gullmedaljer foran Venezuela med 103.
5. januar

Navnedag

Hanna og Hanne

Helligdager

Helligtrekongersaften. Idag skulle det ikke arbeides, bare støpes helligtrekongerslys.
Filigran (musikkalbum)

Filigran er et musikkalbum med Kvarts, utgitt i 2001.
Bowls under Stillehavslekene 1991

Bowls under Stillehavslekene  1991. Bowls var en av flere sporter som var med i de niende stillehavslekene som ble arrangert i Port Moresby i Papua Ny-Guinea i perioden 7. til 21. september 1991. Det var ti øvelser, fem for menn og fem for kvinner, det ble konkurrert single, double, triples, fours og lag. Fransk Polynesia ble beste nasjon med seks gullmedaljer foran Guam med en.
Windows Virtual PC

Windows Virtual PC (tidligere Microsoft Virtual PC og Connectix Virtual PC) er et virtualiseringsprogram for Microsofts Windows-operativsystemer. I juli 2006 utga Microsoft en Windowsversjon som et fritt produkt. Programvaren ble opprinnelig utviklet av Connectix, og ble senere kjøpt opp av Microsoft. Virtual PC virtualiserer eller emulerer en standard PC og dens tilknyttede maskinvare. Det er en datamaskin som er framstilt ved programvare og hensikten er å kjøre programvare fra et bestemt operativsystem innenfor et annet operativsystem som denne programvaren ikke er kompatibel med. I praksis er det en programvarebasert komputer som kjører i et vindu på en ordinær komputer.
I august 2006 annonserte Microsoft en versjon for Macintosh som ikke ville bli overført til Intel-baserte Macintosh-komputere, noe som effektivt avsluttet produktet da PowerPC-basert Macintosh-komputere ikke lenger ble produsert. Den nyeste utgaven, Windows Virtual PC, trenger ikke å kjøre på versjoner av Windows tidligere enn Windows 7, og trenger ikke offisielt å kjøre MS-DOS eller operativsystemer tidligere enn Windows XP SP3 Professional. Tidligere versjoner, som støttet en bredere rekke med verter og gjesteoperativsystem, er fortsatt tilgjengelig.
Andre operativsystemer som Linux kan muligens kjøre, men er ikke offisielt støttet, og Microsoft har heller ikke skaffet de nødvendige drivere (kalt for «Virtual Machine Additions») for Linux.
Nikolaus Gjelsvik

Liv

Gjelsvik var av bondeslekt. Han ble uteksaminert fra Stavanger katedralskole i 1887. På Lars Oftedals guttehjem i Stavanger ble han kjent med Peter Hognestad. Den foreldreløse Gjelsvik ble ofte med Hognestad til Time i feriene. Vennskapet mellom de to fikk betydning for utvikling og utbredelse av nynorsk, blant annet bruk av nynorsk på Jæren. Hognestad holdt den første gudstjenesten på nynorsk i Kristiania
Nikolaus Gjelsvik ble student i 1887 og cand.jur. i 1893. Etter å ha vært sorenskriverfullmektig og ha vært på en stipendreise i utlandet, deltok han i 1897 i konkurransen om et professorat i rettsvitenskap, men tapte til fordel for Fredrik Stang d.y. I stedet ble han samme år utnevnt til dosent i samme fag. Han fikk doktorgraden på en av konkurranseavhandlingene, «Om vildfarelsens indflydelse paa retshandlers gyldighed». I 1906 ble han professor.
Fra 1901 til 1902 var Gjelsvik medlem av komitéen angående Norges tiltredelse til Haag-konvensjonen. Han var konsulent for Nobelinstituttet fra 1904 til 1906, og var sekretær ved Karlstadforhandlingene. I 1906 var han medlem av konsesjonskomitéen. Her leverte han et utførlig responsum i spørsmålet om private brukseiere skulle ha anledning til å regulere vannstanden i Mjøsa. I 1915 var han medlem av Forsvarsdepartementets forsvarskomité.
Gjelsvik var en aktiv skribent i dagspressen. I den norsk-svenske unionens siste år skrev han en rekke bidrag til utredning av de rettslige sidene ved unionsstriden. Han var også en av de ledende i målbevegelsen. Særlig arbeidet han for å gjøre landsmålet egnet som lovspråk, og han brukte dette språket i forelesningene sine ved universitetet og i avhandlingene sine. Fra 1903 til 1919 var han formann i Det norske Samlaget, og var 1906–1915 dessuten formann i Noregs Ungdomslag. Fra 1912 til 1915 var han formann i utvalget som utga Norske Folkeskrifter, og leverte selv en del bidrag til disse.

Utmerkelser

I 1929 ble han utnevnt til æresdoktor ved Universitetet i Leipzig for sitt arbeid med folkerett.
I 1941 ble det reist en minnesten over Gjelsvik på fødestedet hans i Sunnfjord.
St. Johanneslogen Haakon til den gyldne Hjelm

St. Johanneslogen Haakon til den gyldne Hjelm er en frimurerlosje i Den Norske Frimurerorden (St. Johannesloge nr. 58), som ble grunnlagt den 25. april 2005 i Stord. Logen ble fra første stund underlagt Bergens Provincialloge.
Logens historie begynner som deputasjonsloge, underlagt St. Johanneslogen Carl til den norske Løve den 9. mars 1992. Logen ble selvstendig i 2005. Logens valgspråk er Veritas Justitia Pax aeterna (Sannhet Rettferdighet Evig Fred).
Montjuïc

Historie

Montjuïc har alltid vært et strategisk sted for forsvar av byen. Derfor har det i mange år vært festninger på høydedraget. I 1751 ble slottet som er der den dag i dag konstruert. Under Spanias frigjøringskrig ble slottet okkupert av franskmennene. Slottet ble også brukt som fengsel for politiske fanger under Francos diktatur.
I 1928 ble stedet valgt som hovedområde for verdensutstillinga. Det ble derfor bygga flere paviljonger langs fjellsida og langs begge sider av veien som fører til Plaça d'Espanya, som ga en strålende utsikt over byen.
Langfjorden (Måsøy)

Langfjorden er en fjord på østsiden av Rolvsøya i Måsøy kommune i Finnmark. Fjorden har innløp mellom Kalveskjeret i nord og Kyrkjeneset i sør og strekker seg 6,5 kilometer vestover til Langfjordbotn i enden av fjorden.
Det ligger flere bosetninger langs nordsiden av fjorden. Kalven ligger helt ytterst i fjorden på øya med samme navn, mens Gunnarnes ligger lenger inne. Fra Gunnarnes går det ferge ut fjorden og over til Havøysund.
Innerst i fjorden deler den seg i to deler. Sandfjorden går nordvestover, mens Langfjordbotn går sørvestover. Sandsona langs fjorden er langgrunn, men sørsiden er mindre dyp og her finner en også det dypeste punktet på 51 meter.
Fv151 og Fv153 går langs nordsiden av fjorden.
Svømming under VM i svømmesport 2019 – 50 meter brystsvømming kvinner

Semifinaler

Semifinalene ble svømt 27. juli kl. 20:26.
Eggborough kraftverk

Eggborough kraftverk er et varmekraftverk i Lincolnshire i det sentrale Storbritannia, ved elva Trent. Det har en installert produksjonskapasitet på 1 960 MW, fordelt på fire blokker á 500 MW hver. Anlegget ble fornyet teknisk 2000–2005.
Brenselkilden er kull. Anlegget ble utbygd omkring årene 1965–1969. Operatør er selskapet British Energy plc. Det er kalksteinbasert renseanlegg som gir biproduksjon av gips.
Utslippet av CO2 er 7,6 millioner tonn i 2007. De totale CO2-utslippene i 2008 var ca. 8 115 000 tonn.
Dasysyrphus

Utseende

Små til middelsstore (5-11 mm), slanke, gule og svarte blomsterfluer. De kan kjennes på at de gule områdene er forholdsvis små, oversiden av thorax blank, vingene nokså store og glassklare med svært tydelig, mørkt vingemerke. Ellers kan de ligne på mange andre Syrphini. Hodet er temmelig stort, hos hannene møtes fasettøynene i pannen. Disse er kledt med fine, lyse, ofte knapt synlige hår. Ansiktet er gult, vanligvis med mørk midtstripe. Thorax har gule, tett hårete felter på sidene, men disse er knapt synlige ovenfra, og er blank og skinnende. Noen arter har to eller fire tydelige lengdestriper av grå bestøvning. Scutellum er gult eller gulbrunt. Bakkroppen er oval til avlang, svart med gule tegninger. På det andre bakkroppsleddet er det vanligvis ovale, gule sideflekker, på ledd 3 og 4 kan det være gule tverrbånd, eller et par mer eller mindre kommaformede gule flekker. Beina er slanke og brunlige. Vingene er glassklare og relativt store, ved framkanten med et markert, mørkt, avlangt vingemerke.

Levevis

Som det norske navnet skulle tyde på, lever disse artene mest i skog. De besøker gjerne åpne blomster i lysninger i skogen. Larvene lever av bladlus, ofte i trekronene. Flere arter er knyttet til bartrær.

Utbredelse

Et flertall av de kjente artene lever i Palearktis.
Korba (India)

Geografi

Korba ligger i gjennomsnitt 252 moh.. Elvene Hasdeo og Ahiran renner forbi byen. Området rundt byen står for mesteparten av elektrisitetsproduksjonen i delstaten Chhattisgarh. Korba har variert klima.

Demografi

Ved folketellingen i 2001 hadde Korba en befolkning på 315 695 innbyggere. Menn utgjorde 52 % av befolkningen, kvinner 48 %. Gjennomsnittlig lesekyndighet i byen var da 69 %, noe som var høyere enn landsgjennomsnittet på 59,5 %. 77 % av mennene var lesekyndige, mens kun 59 % av kvinnene var det samme. 14 % av Korbas befolkning var barn under 6 år.